# Йәнырыҫ ауыл советы (Ишембай районы)

Йәнырыҫ ауыл Советы — Башҡортостандың Ишембай районы муниципаль берәмеге.
Состав: Йәнырыҫ, Ҡыяуыҡ (Кияук), Яңы Йорт, Екатериновка, Михайловка ауылы.

# Йәнырыҫ ауыл советы (Ишембай районы)
## Тарихы

Башҡортостан Республикаһының 2004 йылдың 17 декабрендәге 126-3-сө һанлы «Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы» законына ярашлы ауыл биләмәһе статусына эйә.

# Йәнырыҫ ауыл советы (Ишембай районы)
## Халҡы

Даими рәүештә 1256 кеше йәшәй (2013 йылға даими йәшәүселәр һаны 1143 человек тәшкил итә, ихаталар — 605 (607). Бөтәһе 661 һалым түләүсе, уларҙың 422-һе пенсионер, улар эшкә яраҡлы халыҡтың 67 % тәшкил итә..

# Йәнырыҫ ауыл советы (Ишембай районы)
## Урындағы үҙидара

Ауыл советы хакимиәте
Административ үҙәге: Йәнырыҫ ауылы. Адресы: 453237, Башҡортостан Республикаһы, Ишембай районы, Йәнырыҫ ауылы, Пролетарийҙар урамы, 14а.
Хакимиәт башлығы: Зәйнуллин Камил Зөфәр улы.
Эштәргә идара итеүсе: Яппарова Наилә Харис ҡыҙы.
Телефондар: (34794) 73-3-33, 73-3-07
Факсы: (34794) 73-3-32

# Йәнырыҫ ауыл советы (Ишембай районы)
## Мәғариф

Ауыл советы биләмәһендә түбәндәге бюджет учреждениелары эшләй:
* урта дөйөм белем биреү мәктәбе,
* «Ҡарлуғас» балалар баҡсаһы,
* Йәнырыҫ ауылында ауыл Мәҙәниәт йорто,
* Ҡыяуыҡ ауылында ауыл клубы,
* ауыл китапханаһы,
* Йәнырыҫ һәм Ҡыяуыҡ ауылдарында фельдшер-акушер пункттары.

# Йәнырыҫ ауыл советы (Ишембай районы)
## Иҡтисад

* «Агрохимия», «Алға» фермер хужалыҡтары.
* 2009 йылда Ергән МТС-ының Ишембай филиалы беренсе тапҡыр һөрөнтө ерҙәрҙе үҙләштерә башланы.

# Йәнырыҫ ауыл советы (Ишембай районы)
## Инфраструктура

2013 йылдың 1 ғинуарына Йәнырыҫ ауыл Советы буйынса торлаҡ фонды 28560 кв. м. тәшкил итә.

# Йәнырыҫ ауыл советы (Ишембай районы)
## Транспорт

2009 йылда Йәнырыҫ ауылында Фрунзе урамында күпер һалынды. Ҡыяуыҡ ауылында Ҡыяуыҡ йылға аша күпер ҙә тамамланыу алдында.

# Йәнырыҫ ауыл советы (Ишембай районы)
## Билдәле кешеләре

* Камалов Наил Карам улы – уҡытыусы -математик, «Йәнырыҫ» китабы авторы
* Рәхимғолова Фәүзиә Абдулла ҡыҙы – (15 декабрь 1921 — 21 октябрь 1996) — башҡорт яҙыусыһы, шағир һәм журналист. 1952 йылдан — КПСС, 1961 йылдан — СССР союзы ағзаһы. Башҡорт АССР-ының атҡаҙанған мәҙәниәт хеҙмәткәре (1982). Йәнәрыҫ
* Юлдашева Тамара Ишбулды ҡыҙы (Тамара Искәндәриә, Искәндәрова)- шағирә, Ҡыяуыҡ
* Яхин Зыя Шәмсетдин улы –подполковник, Кемерово ҡалаһы военкоматында хеҙмәт иткән;
* Хисмәтуллин Нурулла Кәлимулла улы – спортсы, ирекле көрәш буйынса өс тапҡыр Рәсәй чемпионы
* Маннанов Илдус Самат улы – медицина фәндәре докторы,
* Яҡупов Зөфәр Ғәли улы- Ишембай районы хакимиәте башлығының иҡтисад буйынса урынбаҫары, Йәнырыҫ
* Яппарова Әсмә Абдулла ҡыҙы – БР атҡаҙанған уҡытыусыһы, Йәнырыҫ
* Маннанов Абдрахман Сабир улы – Йәнырыҫ ауылында тәүге юғары белем алған уҡытыусы, журналист;
* Сәлимов Хәниф Зәйләғи улы– Стәрлетамаҡ ҡалаһы 97-се ПУ директоры
* Таипов Нуретдин Нуруллович – Башҡортостан аграр университеты проректоры
* Хәмиҙуллин Марс Ғилметдин улы – Стәрлетамаҡ дәүләт педагогия институты (хәҙерге БДУ филиалы) ректоры
* Рәжәпов Рәмил Камалетдин улы - БР Дәүләт контроль комитеты рәйесе урынбаҫары
* Баһауетдинов Илдар Асҡәт улы – БР военкомы вазифаһын башҡарыусы
* Хәбиров Фарит Барый улы- Ишембай ҡалаһындағы 1-се СПТУ (хоҡуҡ боҙған ҡыҙҙар өсөн) директоры, Һайран урта мәктәбе директоры, Р.Ф.Хәбировтың атаһы, Ҡыяуыҡ
* Рәжәпов Камалый Ғизетдин улы – Ишембай районының Почетлы гражданы
* Әминев Марат Әхмәтғәли улы- Ишембай районы мәғариф бүлеге мөдире
* Маннанов Шакир Фәтих улы- Дан орденының тулы кавалеры (Дан орденының тулы кавалерҙары — Дан ордены менән дүрт тапҡыр бүләкләнгән 29 яугирҙың береһе) , Ҡыяуыҡ
* Абыҙгилдина Венера Хәмит ҡыҙы- табип- офтальмолог, 1974-1987 йылдарҙа Башҡорт АССР-ы баш глаукоматологы